
   הפיקוח על הוראת הגיאוגרפיה

השכלה כללית בנושא מתחום "גיאוגרפיה ופיתוח הסביבה"
קיימות בעין גיאוגרפית
הגיאוגרפיה היא מקצוע העוסק במכלול התופעות והתהליכים, המתקיימים בסביבה הטבעית ובסביבה האנושית בעולם, ובחינת קשרי הגומלין ביניהם, ברמות שונות של המרחב – מהמרחב המקומי (הלוקלי) אל המרחב העולמי (הגלובלי) וחזרה למרחב המקומי.

הגאוגרפיה משלבת מידע  מתחום מדעי הטבע, ומדעי החברה (ותורמת להבנת העולם המורכב שבו אנו חיים, והידע והמיומנויות הגיאוגרפיים הינם בעלי ערך רב רלבנטי לתפקוד יעיל בעולם זה. 

מהפכת הטכנולוגיה והתקשורת, אשר הפכה את העולם ל"כפר קטן", מרחיבה את חיוניותו של מקצוע הגאוגרפיה ללומד במאה ה-21. מקצוע זה מהווה תשתית, לתחומי דעת נוספים במערכת החינוך שידע גיאוגרפי חיוני להם.  

עולם התוכן של הגיאוגרפיה מעניק לתלמידים ידע, ערכים, ומיומנויות ייחודיות למקצוע כמו שימוש מושכל במפות וכן מיומנויות גנריות כמו אוריינות עיונית, מדעית וחזותית.  המקצוע מזמן שילוב חדשנות בפדגוגיה שבאה לידי ביטוי בפדגוגיה דיגיטלית המהווה חלק בלתי נפרד בהוראה בכל שכבות הגיל ובכישורי חשיבה התורמים לפיתוח לומדים עצמאיים שיוכלו  לתפקד בתבונה וביעילות כאזרחים וכעובדים בעולם המורכב של המאה ה-21. 

הנושאים הכלולים בתחומי ההשכלה הכללית  מייצגים את הייחודיות והדינמיות של תחום הדעת ומדגישים את הלמידה המשמעותית בהוראה מעמיקה של נושאים רלבנטיים ואקטואליים בדרך חויתית למורה ולתלמיד : 

נושא  הלימוד "קיימות בעין גאוגרפית" עוסק בבחינת מכלול התופעות והתהליכים, המתקיימים בסביבה הטבעית ובסביבה האנושית בעולם, ובחינת קשרי הגומלין ביניהם, ברמות שונות של המרחב – מהמרחב המקומי (הלוקלי) אל המרחב העולמי (הגלובלי) וחזרה למרחב המקומי בעין גאוגרפית בוחנת של תהליכי פיתוח מקיימים.
תכנית לימודים זו שמה את הדגש על קשרי הגומלין בין האדם, הטבע והנוף היוצרים יחד את הסביבה על כל מרכיביה. האדם הוא גורם מרכזי המושפע, משפיע, משנה, מסתגל ולעתים אף פוגע בסביבה הטבעית. 
בלימוד נושאים אלו נבחנות הדרכים של ניצול מושכל ומקיים של המשאבים ולמזעור הפגיעה בסביבה הטבעית למען הדורות הבאים.

מומלץ ללמד נושא זה בשיתוף עם גורמים סביבתיים ועם המחלקה לאיכות הסביבה ברשות המקומית בשילוב נתונים עדכניים, מדרשי תמונה, סיורים בסביבה ושימוש בכלים דיגיטליים ומפות מקוונות של המרכז למיפוי ישראל וכן: google earth, google maps, google street view
מטרות על:
·  הבניית תשתיות ידע  להבנת תהליכים המתרחשים בסביבתו הקרובה והרחוקה של התלמיד 
·  פיתוח כישורי חשיבה מסדר גבוה וכישורים מטה- קוגניטיביים 
·   פיתוח כישורים אורייניים לניתוח טקסטים, הצגות גרפיות וחזותיות וכד' ממקורות מידע בגרסת נייר וממקורות  ודיגיטליים
·   העמקת השימוש בכלים דיגיטליים חדשים וחדשניים להכרת המרחב הנחקר, שימוש במפות מקוונות גלובליות ומקומיות, שימוש בכלים שיתופיים 
·   טיפוח סקרנות ועניין בעין בוחנת למרחב המקומי והגלובלי
·  טיפוח אחריות אישית וחברתית, אכפתיות ומעורבות פעילה
·  חינוך לסובלנות ומתן כבוד לזולת, לאחר ולשונה
·   חינוך לערכי סביבה וקיימות, אחריות ומעורבות לקיומם של תהליכים מקיימים בסביבה הקרובה והרחוקה
קיימות בעין גיאוגרפית  - מטרות
 

הלומדים:
*   יכירו את הגורמים לפגיעה הגלויה והסמויה, המיידית וארוכת הטווח בסביבה, ויבינו את המתח הקיים בין צורכי הפיתוח לבין שימורה של הסביבה במרחב הלוקלי ובמרחב הגלובלי.
* יסבירו את השפעת מעשה ידי האדם על משאבי הסביבה ( אויר, מים וקרקע) בממדי זמן ומרחב שונים.
* ינתחו את השלכותיו השונות של זיהום הסביבה, בטווח המידי ובטווח הרחוק, על איכות החיים, על פעילות האדם ועל החי והצומח במרחבים השונים.
* ינתחו את מגוון הדרכים למניעת זיהום הסביבה ( אוויר, מים,קרקע) ואת האפשרויות לצמצום נזקיו  במרחב המקומי ובמרחב הגלובלי ויעריכו את מידת יעילותן.
* יסבירו ויעריכו את ההשלכות המידיות וארוכות הטווח של ניצול לא מושכל של משאבי טבע ואוצרות טבע.
* יסבירו את ההבדל בין שמירת הסביבה מזיהום לפיתוח בר קיימא ויבינו את הקשר ביניהם.
      * ילמדו את הנושא תוך שימוש מושכל בפדגוגיה דיגיטלית, במפות מקוונות ובמיזוג מקורות מידע שונים

*    יבינו ויפנימו את מחויבותם של הפרט, הציבור ומוסדות השלטון ליישומו בפועל של עקרון הקיימות ויגלו מעורבות אישית פעילה בתחום.
* יבינו שפעילות יצרנית וצרכנית של האדם פוגעת בסביבה
* יכירו אמנות בין- לאומיות וחוקים מקומיים בתחום הקיימות ויבינו את חשיבות החקיקה והאכיפה לאיכות חיינו בהווה ולדורות הבאים.
* יכירו דרכים לפעילויות כלכליות  ואחרות הנעשות ברוח עיקרון הקיימות וינתחו את יתרונותיהן ואת מגבלותיהן.
נושאי הלימוד:
*  המים במרחב המקומי והעולמי - משאב הולך ומתכלה
*  השלכות העיור המואץ על כושר הנשיאה המקומי והעולמי
*  המלחה ומדבור, בירוא יערות וההשלכות במרחב המקומי וגלובלי
*  משאבי אנרגיה ומחצבים – התמודדות אדם סביבה
*  תהליכי תכנון ופיתוח מקיימים (או לא) במרחבים קרובים ורחוקים
*  מדיניות ציבורית סביבתית מקומית, לאומית ובין לאומית
פנינה גזית

מנהלת תחום דעת (מפמ"ר) גיאוגרפיה
_________________________________________________________________

בנין לב-רם, רח' דבורה הנביאה 2, ירושלים 91911,   טל': 02-5603598, פקס: 02-5603569
כתובת e-mail: pninaga@education.gov.il   כתובת האתר:   www.education.gov.il/geographya

